Jegyzőkönyv

2018. szeptember 18. napján 18,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Szabó Gyuláné képviselő

**Igazoltan távol:** Hessel Ferencné képviselő

Horváth Edit képviselő

Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 3 igen egyhangú szavazattal a kiküldött napirenddel azonosan az alábbi napirendet fogadta el.

**Napirend:**

1. **Az önkormányzat Szervezeti és Működési Szabályzatáról szóló 1/2015(I.7.) önkormányzati rendelet módosítása  
   Előadó: Farkas Tiborné polgármester**
2. **15 éves Viziközmű Gördülő Fejlesztési Terv megtárgyalása  
   Előadó: Farkas Tiborné polgármester**
3. **Törvényességi Felhívás megtárgyalása  
   Előadó: Farkas Tiborné polgármester**
4. **Egyebek**

**Napirend tárgyalása:**

1. **Az önkormányzat Szervezeti és Működési Szabályzatáról szóló 1/2015(I.7.) önkormányzati rendelet módosítása  
   Előadó:Farkas Tiborné polgármester**

**Farkas Tiborné polgármester:** Ismertette a napirend tárgyában készült írásos előterjesztést, azt kiegészíteni nem kívánta. Kérte a képviselőket mondják el véleményüket.

Indítványozta az önkormányzat Szervezeti és Működési szabályzatáról szóló 1/2015(I.7.) önkormányzati rendelet módosításáról szóló rendelet tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 3 fő, ezt követően szavazásra bocsátotta az önkormányzat szervezeti és működési szabályzatáról szóló önkormányzati rendeletmódosításáról szóló rendelet-tervezet módosítás nélküli elfogadását.

Gősfa Község Önkormányzati Képviselő-testülete 3 igen egyhangú szavazattal a következő rendeletet alkotta az írásos előterjesztésnek megfelelően:

**Gősfa Község Önkormányzati Képviselő-testületének 6/2018.(XI.5) önkormányzati rendelete az önkormányzat szervezeti és működési szabályzatáról szóló 1/2015(I.7.) önkormányzati rendelet módosításáról**

(A rendelet a jegyzőkönyv mellékletét képezi.)

1. **15 éves Viziközmű Gördülő Fejlesztési Terv megtárgyalása s  
   Előadó: Farkas Tiborné polgármester**

**Farkas Tiborné polgármester:** Ismertette a Zalavíz Zrt által készített előterjesztést és fejlesztési tervet. Kérte a képviselőket mondják el véleményüket.

Indítványozta a 15 éves viziközmű gördülő fejlesztési terv elfogadását.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
31/2018 (IX.18.) számú határozata**

Gősfa Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2019-2033 időszakra – egyetért, azt az írásos előterjesztésben foglaltaknak megfelelően elfogadja.

A képviselő-testület

1. A 21-32054-1-048-01-10 MEKH azonosító kóddal rendelkező **Zalaegerszeg-SZV víziközmű-rendszer** gördülő fejlesztési tervében,
2. a 11-29771-1-001-00-04 MEKH azonosító kóddal rendelkező **Gősfa-IV víziközmű-rendszer** gördülő fejlesztési tervében,
3. a 11-29771-2-001-00-11 MEKH azonosító kóddal rendelkező **Csöngetmajor-IV víziközmű-rendszer** gördülő fejlesztési tervében

szereplő MEKH által elfogadott 2019 évre vonatkozó munkákat megrendeli az Észak-zalai Víz- és Csatornamű Zrt.-től.

A képviselő testület felhatalmazza a polgármestert, a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2019-2033 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

**Határidő**: **2018. szeptember 30.**

**Felelős**: **Farkas Tiborné polgármester**

1. **Törvényességi Felhívás megtárgyalása**

**Előadó: Farkas Tiborné polgármester**

**Farkas Tiborné polgármester:** Kérte a jegyzőt ismertesse a napirendet**.**

**Szita Gabriella jegyző:** Ismertette a Zala Megyei KormányhivatalZAB/030/998-1/2018. és a ZAB/030/1207-1/2018 számú törvényességi felhívásait. Ismertette a napirendhez tartozó határozati javaslatot. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta az ismertetett határozati javaslat elfogadását.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
32/2018 (IX.18.) számú határozata**

Gősfa Község Önkormányzati Képviselő-testületea Zala Megyei Kormányhivatal ZAB/030/998-1/2018. és a ZAB/030/1207-1/2018 számú törvényességi felhívásban foglaltakkal egyetért, az abban foglaltakat tudomásul veszi.

A Képviselő-testület felhívja a jegyzőt az Mötv. 52. §. (2) bekezdésében, valamint a 23/2012.(IV.25.) KIM r. 2. §-ban foglalt határidő betartására.

A képviselő-testület felhívja a polgármestert és a jegyzőt, hogy a határozat kivonatát a Kormányhivatal részére küldje meg.

**Felelős: Farkas Tiborné polgármester**

**Szita Gabriella jegyző**

**Határidő: azonnal**

1. **Egyebek**

**Söjtöri Szociális Intézmény fenntartó Társulás Társulási Megállapodás módosítása  
Előadó: Farkas Tiborné polgármester**

**Farkas Tiborné polgármester:** Ismertette a napirend tárgyban készült előterjesztést, aztkiegészíteni nem kívánta. Kérte a képviselőket mondják el véleményüket. Indítványozta a társulási megállapodás módosítás előterjesztés szerinti tartalommal történő elfogadását.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 3 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
33/2018 (IX.18.) számú határozata**

Gősfa Község Önkormányzatának Képviselő-testülete a Söjtöri Szociális Intézményfenntartó Társulás - a jegyzőkönyvhöz csatolt – társulási megállapodását az előterjesztés szerinti tartalommal elfogadja.

A képviselő-testület felhatalmazza a polgármestert a Társulás Megállapodás aláírására.

**Határidő**: **2018. október 3.**

**Felelős**: **Farkas Tiborné polgármester**

* **Tájékoztató**

**Farkas Tiborné polgármester:** Az elkövetkező időszak rendezvényeit tekintveszeptember21-én autómentes nap lesz délután 1 órától, 5 órától pedig a falugondnoknak lesz egy falufóruma. Meghívott vendég a zalai falvakért egyesület titkára lesz. Szeptember 29. napján tartják a szüreti felvonulás, amely Vasboldogasszonyból indul.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 18,50 órakor bezárta. A képviselő-testület zárt ülésen folytatta munkáját.

**K.m.f.**

**Farkas Tiborné Szita Gabriella  
 polgármester jegyző**